**0035**

**Жауап берілген мінажаттардың төрт түрлі заңы**

**Екінші бөлімі**

**Үшінші заң: Құдайдың еркі туралы заң**

«Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз. Не сұрасақ та, Құдай бізге құлақ салады деп білсек, Оның тілегенімізді беретінін де білеміз.» (Жохан 1 хаты 5:14-15)

Құдайдың еркіне қайшы келмеген жағдайда ғана, Құдайдың біздің мұқтаждықтарымызға жауап беруіне сенімді бола аламыз.

**Төртінші заң: Сенім заңы**

Иса:

«Сендерге шындығын айтамын: егер еш күмәнсіз Құдайға сенсеңдер, Менің осы ағашқа істегенімнен де зор нәрсені істейтін боласыңдар. Мына тауға: «Орныңнан көтеріліп, теңізге лақтырыл!» — десеңдер, сол орындалады. Құдайға сеніммен сиынып (Оның еркіне сай) нені сұрасаңдар да, Одан аласыңдар, — деп жауап берді.» (Матай 21:21-22)

Егер бізде Оның жауап бере алатындығына сенім болмаса, Құдай біздің мұқтаждығымызға ешқашан жауап бермейді. Бұл ақиқат, өйткені Құдай бізге нақты нәрселерді уәде етеді, және Ол біз олардың орындалатынына күмәнданбауымызбы қалайды.

Байқадыңыз ба, осы сөздерде алдымен орындалуы тиіс шарт, одан кейін бір уәде бар? Бұл шарттардың мәні - біз Одан сеніммен, еш күмәнсіз сұрауымыз керектігінде. Құдай біздің мінажаттарымызға жауап ретінде, тіпті тауларды жылжытып жібере алады, яғни мүмкін емес нәрселерді жасай алады. Мартин Лютер, сенім туралы – ол, Құдайға деген тірі, батыл сенім екенін баса айтқан. Элтон Трублад: «Сенім дәлелсіз болмайды; сенім дегеніміз - күмәнсіз сенімділік» - деді. Мен үшін сенім дегеніміз - Құдайдың өз Сөзінде айтқанының бәрі рас екеніне, әрі Оған барлық нәрседе толықтай сенім арта алатынымдағы сенімділік. Барлығы өте қарапайым болғанымен, соған қарамастан, бұл шындық. Сіз өзіңіз үшін бұл керемет жаңалықты аша аласыз.